ഇസായി ആശ്രമം അഭിഷേക വേദിയായി സൂര്യാനന്ദ സരസ്വതി സൂര്യവംശിയായി തിരുവനന്തപുരം: മലയിന്കീഴ് കണ്ടല അരുമാളൂര് ഇസായി ആശ്രമം മഹാസാമ്രാജ്യ പട്ടാഭിഷേകത്തിന് വേദിയായി. സൂര്യവംശി ഇന്റര്നാഷണല് അഖാഡ ശ്രീ ശ്രീ ആചാര്യ 1008 മഹാമണ്ഡലേശ്വര് സ്വാമി ദേവേന്ദ്ര സൂര്യവംശി യൂറോപ്യന് യൂണിയന് കാര്മ്മികനായി. സ്വാമി സൂര്യാനന്ദ സരസ്വതി സൂര്യവംശിയായി അവരോധിക്കപ്പെട്ടു. തലപ്പാവണിയിച്ച്, ത്രിശൂലം കൈകളില് നല്കിയായിരുന്നു മഹാസാമ്രാജ്യ പട്ടാഭിഷേകം. യൂറോപ്യന് രാജ്യങ്ങളിലെ 13 ശനീശ്വര ആശ്രമങ്ങളുടെ മഠാധിപതിയാണ് പഞ്ചാബിലെ ജലന്ദര് സ്വദേശിയായ ആചാര്യ ദേവേന്ദ്ര സൂര്യവംശി. കേരളത്തില് നടത്തിയ മൂന്നാമത്തെ പട്ടാഭിഷേക ചടങ്ങായിരുന്നു ഇന്നലെ നടന്നത്. ചേങ്കോട്ടുകോണം ശ്രീരാമദാസാശ്രമം മഠാധിപതി സ്വാമി ബ്രഹ്മപാദാനന്ദ, ജഗത്ഗുരു ശ്രീ ശ്രീ രാജേന്ദ്രാനന്ദ സൂര്യവംശി, ജഗത്ഗുരു ശങ്കരകൃഷ്ണാനന്ദ, സ്വാമി സുന്ദരേശാനന്ദ, കുബേരാശ്രമം മാധിപതി ഷാജി.കെ നായര്, മലയിന്കീഴ് വേണുഗോപാല്, വെങ്ങാനൂര് ഗോപകുമാര്, ബി.ഡി മാസ്റ്റര്, എസ്.ആര് കൃഷ്ണകുമാര്, സൂര്യവംശി ചീഫ് സെക്രട്ടറി ജനറല് ആനന്ദ് നായര് തുടങ്ങിയവര് നേതൃത്വം നല്കി.